b'\n_START_ARTICLE_\nGeorges Berger\n_START_SECTION_\nKarriere\n_START_PARAGRAPH_\nBerger begynte sin karriere i nasjonale l\xc3\xb8p i Belgia, Hans f\xc3\xb8rste bil var en Jicey med BMW-motor, som han konkurrerte med i mange Formel 2-l\xc3\xb8p mellom 1948 og 1952, og kom p\xc3\xa5 tredjeplass i Grand Prix des Fronti\xc3\xa8res ved Chimay. I 1953 kj\xc3\xb8rte han for Simca-Gordini-teamet og klarte en femteplass p\xc3\xa5 samme bane, samt en tredjeplass i et Grand Prix-l\xc3\xb8p utenom mesterskapet p\xc3\xa5 Rouen-Les-Essarts. Han meldte seg p\xc3\xa5 Belgias Grand Prix 1953 med samme bil, men m\xc3\xa5tte bryte etter bare tre runder med motorproblemer. Neste \xc3\xa5r kj\xc3\xb8rte han en Gordini i Frankrikes Grand Prix 1954, men m\xc3\xa5tte da bryte etter ni runder, igjen med motorproblemer._NEWLINE_Berger deltok senere i karrieren i en lang rekke sportsvognl\xc3\xb8p med biler som Maserati, AC Bristol og en Ferrari 250 GT. Hans st\xc3\xb8rste prestasjon var seirene i bill\xc3\xb8pet Tour de France i 1960 og 1962, som andref\xc3\xb8rer for Willy Mairesse i en Ferrari._NEWLINE_Han omkom bak rattet p\xc3\xa5 en Porsche 911 i 84-timersl\xc3\xb8pet Marathon de la Route p\xc3\xa5 N\xc3\xbcrburgring i 1967.'